als_Latn dik_Latn sag_Latn
Miza e shtëpisë
- Kategoria: Insekte
- E mërkurë, 30 Nëntor
Lloji: Musca domestica
Gjatësia: 7-8 mm
Përhapja: Në të gjithë botën
Klasa: Jovertebrorët
Familja: Mizat
Miza e shtëpisë është një insekt universal që jeton në shoqëri me njeriun, jashtë e brenda banesave. Nuk kafshon, nuk pickon, por sillet si e ftuar dhe ushqehet me ushqime të lëngshme dhe thith me feçkën e saj. Të rriturit e kalojnë dimrin duke u strehuar në vende të mbrojtura mirë, nga të cilat dalin në mars. Femrat e fekonduara depozitojnë rreth 150 vezë mbi substanca me origjinë kafshërore apo bimore, edhe në kalbje apo mbi jashtëqitje, ku larvat ushqehen dhe rriten; në momentin e transformimit në insekte të reja, çohen në terren.
Në rajonet evropiane, miza e shtëpisë mund të ketë deri në 5 breza në vit, duke qenë se i mjaftojnë 10 ditë për të kaluar nga një fazë larve në atë të insektit të rritur, madje edhe në gjendje të riprodhohet. Mund të jetë një mbartës i rëndësishëm i shumë baktereve e mikrobeve (që nga tuberkulozi e deri tek dizenteria), mbartëse krimbash dhe amebash, që në momentin kur qëndron mbi materialet e infektuar të të gjitha llojeve dhe pastaj qëndron mbi pjatat, lugët dhe ushqimet tona.
als_Latn pol_Latn als_Latn als_Latn yue_Hant als_Latn als_Latn als_Latn als_Latn als_Latn